О Б А В Е Ш Т Е Њ Е


	Обавештавају се грађани и грађанке града Крушевца да је на предлог Министарства рударства и енергетике Влада Републике Србије усвојила нову Уредбу о енергетски угроженом купцу. Уредба о енергетски угроженом купцу се примењује од 17.12.2022. године.
Уредбом су унапређени критеријуми како би што већи број грађана могао да оствари право на умањење рачуна.
Осим права на умањење месечних обавеза плаћања електричне енергије и природног гаса, први пут је омогућено и умањење рачуна за топлотну енергију, од 40% до 60% рачуна у зависности од броја чланова домаћинства.
Подигнута је горња граница укупних прихода домаћинства, што ће већем броју домаћинстава омогућити погодност умањења рачуна. Осим категорија које су биле препознате претходном уредбом (корисници дечијег додатка, новчане социјалне помоћи, односно енергетски угрожени купци због здравственог стања), право на статус угроженог купца сада имају и примаоци увећаног додатка за помоћ и негу другог лица. Нова Уредба предвиђа и да сеоско домаћинство може стећи статус угроженог купца без обзира на површину стамбене јединице. 
Постоје две врсте образаца, и то:
ЗЕУК 1 – попуњавају корисници новчане социјалне помоћи, дечујег додатка и увећаног додатка за помоћ и негу другог лица
ЗЕУК 2 – попуњавају енергетски угрожени купци због здравственог стања.
Захтев се може преузети на Инфо пулту Градске управе града Крушевца или електронским путем на сајту града Крушевца: www.krusevac.rs 


	
